Участва в Руско-турската война (1877-1878). При мобилизацията е назначен за командир на Кавказката казашка бригада. Участва в осигуряването на десанта при Свищов. Командир на Сборния казашки отряд и се бие храбро при Обсадата на Плевен и зимното преминаване на Стара планина. В състава на колоната на генерал-майор Виктор Дандевил участва в освобождението на Пловдив, Асеновград и в преследването на остатъците от групировката на Сюлейман паша в Родопите.